stanford-oval/wikipedia huggingface dataset:
Buffy, vampyyrintappaja
Vastaanotto > Palkinnot

Buffy, vampyyrintappaja keräsi seitsemän tuotantokautensa aikana lukuisia palkintoja ja ehdokkuuksia. Sarja on muun muassa saanut useita Emmy-ehdokkuuksia esimerkiksi parhaasta käsikirjoituksesta ja erikoistehosteista sekä voittanut palkinnot parhaasta meikkauksesta ja musiikista vuonna 1998. Buffyn näyttelijäkaarti puolestaan on sekä voittanut että ollut ehdolla useisiin palkintoihin. Esimerkiksi Sarah Michelle Gellar, James Marsters ja Alyson Hannigan ovat sekä voittaneet Saturn-palkinnon että olleet palkintoehdokkaina useita kertoja. Gellar sai suorituksestaan Buffy Summersina lisäksi yhden Golden Globe -ehdokkuuden vuonna 2001.
Vaikutus > Fandom

Kuten useille muillekin televisiosarjoille myös Buffylle on omistettu useita ihailijasivustoja, jotka muun muassa ovat kirjoittaneet tiivistelmiä sarjan jaksoista ja esitelleet sen henkilöitä. Lisäksi sarjan pohjalta on kirjoitettu paljon fan fictionia. Sarjan luoja Whedon on suhtautunut ihailijoiden teoksiin suopeasti. Ihailijoiden ja Buffyn vaikutussuhde on ollut kaksisuuntainen, sillä Buffyn ihailijat ovat vaikuttaneet sarjaan itseensä. Esimerkiksi sarjan tekoaikaan Whedon seurasi useita keskustelupalstoja nähdäkseen miten ihailijat vastasivat sarjan käänteisiin. Whedonin mukaan esimerkiksi Seth Greenin näyttelemän Oz-hahmon kohtausten kirjoittamiseen vaikutti se, etteivät ihailijat heti ottaneet hahmoa omakseen. Tämän vuoksi Whedon lisäsi Ozille useita kohtauksia, joiden kautta hän uskoi ihailijoiden voivan ihastua hahmoon. Toinen esimerkki on sarjan toisella tuotantokaudella esitelty Spike. James Marstersin näyttelemän Spiken oli tarkoitus olla vain lyhytaikainen hahmo, mutta hahmon suosio muutti suunnitelmia ja hänet pidettiin mukana lopulta aina sarjan päätökseen asti.
Vaikutus > Populaarikulttuuri

Buffylla on ollut suuri vaikutus populaarikulttuuriin, ja sarjaan viitataan usein esimerkiksi muissa televisiosarjoissa sekä sarjakuvissa ja videopeleissä. Sarjaan on viitattu esimerkiksi televisiosarjoissa Frendit, Simpsonit, Xena ja Gilmoren tytöt, ja esimerkiksi venäläisessä elokuvassa Night Watch eräs sen hahmoista nähdään katsomassa Buffyn viidennen tuotantokauden jaksoa Buffy vastaan Dracula. Lisäksi Buffyn pohjalta on tehty lukuisia parodioita, joiden tekemiseen myös sarjan omat näyttelijät ovat joskus osallistuneet. Esimerkiksi Sarah Michelle Gellar on näytellyt Buffya televisiosarja Saturday Night Liven sketsissä, jossa vampyyrintappaja seikkailee Seinfeldin maailmassa. Hän on myös lainannut ääntään Robot Chicken -sarjan jaksoon, joka parodioi Buffyn "kahdeksatta tuotantokautta". Myös televisiosarjat MADtv ja V Graham Norton ovat esittäneet Buffy-parodioita. Buffy on myös transneptunisen kohteen 2004 XR190:n epävirallinen nimi. Kohde sai nimensä Buffyn nimihenkilöltä Buffy Summersilta.
Vaikutus > Televisio

Useat tahot kuten All Movie Guide, The Hollywood Reporter ja The Washington Post ovat kutsuneet Buffya vaikutusvaltaiseksi televisiosarjaksi, ja sarja onkin jättänyt jälkensä televisioon. Esimerkiksi syyskaudella vuonna 2003 Yhdysvalloissa tehtiin runsaasti televisiosarjoja, joissa näkyi Buffyn vaikutteita. Useat näistä sarjoista käsittelivät nuoria vahvoja naisia, jotka Buffy Summersin tavoin yrittivät ylläpitää normaalia elämää samalla kun kamppailivat tullakseen toimeen jonkin yliluonnollisen voiman tai kohtalon kanssa. Tällaisia sarjoja olivat esimerkiksi Dead Like Me ja Joanin salaisuus. Dead Like Me -sarjan luoja Bryan Fuller sanoikin Buffyn osoittaneen nuorten naisten voivan pärjätä sekä fantasiamaisissa että realistisissa tilanteissa. Hän mainitsi myös Buffyn tuoneen naiset pääosaan sen sijaan, että nämä olisi sysätty sivuun. Käsikirjoittaja Russell T. Davies on kertonut Buffyn ja sen sisarsarjan Angelin osittain innoittaneen hänen luomansa televisiosarjat Doctor Whon ja Torchwoodin. Hänen mukaansa Buffy osoitti hirviötarinoiden kertomisen voivan olla haasteellista, ja hän sanoi Joss Whedonin nostaneen rimaa jokaiselle käsikirjoittajalle.
Aiheesta muualla

Wikimedia Commonsissa on kuvia tai muita tiedostoja aiheesta .
Buffy Internet Movie Databasessa (englanniksi)
Buffy, vampyyrintappaja AllMoviessa. (englanniksi)
Suomenkielinen Buffy/Angel-sivusto.
BBC:n Buffy-sivusto. (englanniksi)
Buffy, vampyyrintappaja
| --- | --- |
Sarja: Elokuva · Sarja · Sarjakuvat (Eight · Nine · Ten)
Jaksot: ”Ruumis” · ”Paluu” · ”Vielä kerran tunteella”
Hahmot: Buffy Summers · Faith Lehane
Spin-offit: Angel · Fray
Buffyn loi käsikirjoittaja-ohjaaja Joss Whedon.
Sarah Michelle Gellar valittiin esittämään nimihenkilö Buffya. Kuva vuodelta 2007.
Muun muassa Aimee Mann esitti musiikkiaan sarjassa.
Sarjan näyttelijöitä: Tom Lenk (vas.), Emma Caulfield, Alexis Denisof, Alyson Hannigan, Anthony Stewart Head, sarjan luoja Joss Whedon, Michelle Trachtenberg ja James Marsters.
Yksi Buffyn alkukausien kantavia metaforia on Whedonin ajatus, että high school on yhtä helvettiä.
David Boreanaz esittää Angelia.
Anthony Headia kaavailtiin Ripperin pääosaan.
Amber Benson (vas.) ja Alyson Hannigan esittivät Buffyssa yhtä television ensimmäisistä lesbopareista.
The Blood Sisters

| The Blood Sisters |
| --- | --- |
Tyyli:  draama
Kestoaika:  45 min
Pääosissa:   Erich Gonzales 
Alkuperämaa:   Filippiinit
Verkko:   ABS-CBN
Esitetty:  12. helmikuuta 2018 – 17. elokuuta 2018
Jaksoja:  132
Aiheesta muualla
IMDb 
The Blood Sisters on televisioyhtiö ABS-CBN:n esittämä filippiiniläinen draamasarja. Sen päärooleissa ovat Erich Gonzales.
Näyttelijät

| 0 | 1 | 2 |
| --- | --- | --- |
|  Erich Gonzales  | … |  Erika Castillo/Carrie Almeda/Agatha Magtibay   |
Aiheesta muualla

The Blood Sisters Internet Movie Databasessa (englanniksi)
The General’s Daughter

| The General's Daughter |
| --- | --- |
Tyyli:  draama
Kestoaika:  40 min
Pääosissa:   Angel Locsin 
Alkuperämaa:   Filippiinit
Verkko:   ABS-CBN
Esitetty:  21. tammikuuta 2019 – 4. lokakuuta 2019
Jaksoja:  183
Aiheesta muualla
Virallinen sivusto
IMDb
The General's Daughter on televisioyhtiö ABS-CBN:n esittämä filippiiniläinen draamasarja. Sen päärooleissa ovat Angel Locsin.
Näyttelijät

| 0 | 1 | 2 |
| --- | --- | --- |
|  Angel Locsin  | … |  Rhian Bonifacio / Arabella de Leon   |
Aiheesta muualla

Viralliset kotisivut
Strontiumtitanaatti

| Strontiumtitanaatti |
| --- | --- |

Tunnisteet
CAS-numero:  12060-59-2
PubChem CID:  82899
Ominaisuudet
Molekyylikaava:  SrTiO3
Moolimassa:  183,49
Ulkomuoto:  Valkoinen kiteinen aine
Sulamispiste:  2 080 °C
Tiheys:  5,12 g/cm3
Liukoisuus veteen:  Ei liukene
Strontiumtitanaatti (SrTiO3) eli strontiumtitaanioksidi on epäorgaaninen yhdiste. Sitä käytetään pääasiassa elektroniikkasovellutuksissa. Strontiumtitanaatti kuuluu rakenteeltaan perovskiittiyhdisteisiin.
Valmistus ja käyttö

Strontiumtitanaattia valmistetaan yleensä kuumentamalla strontiumkarbonaatin ja titaanidioksidin seosta. Näin saatu tuote on kuitenkin usein epäpuhdasta, minkä vuoksi menetelmä ei sovellu hyvin puhdasta tuotetta vaativiin elektroniikkasovelluksiin. Muita menetelmiä ovat erilaiset sooli-geeli-menetelmät, sitraatti- ja oksalaattikompleksien terminen hajotus, hydrotermiset menetelmät ja viimeisimpänä strontiumnitraatin reaktio titaani-isopropoksidin kanssa käytettäessä glykolia liuottimena.
Strontiumtitanaatti on puolijohdemateriaali, jota käytetään elektrokeraamisissa komponenteissa haluttujen ominaisuuksien aikaansaamiseksi. Yhdistettä käytetään muun muassa televisioiden, radioiden ja tietokoneiden kondensaattoreissa, koska materiaalin eristevakio eli permittiivisyys ε on yhdisteellä suuri (ε=300). Strontiumtitanaatin taitekerroin on lähellä timantin taitekerrointa, minkä vuoksi sitä on käytetty synteettisenä timantin korvikkeena. Strontiumtitanaattia voidaan käyttää myös valkoisena väriaineena.
Aiheesta muualla

ChemBlink: Strontium titanate (englanniksi)
Universidade de Lisboa (UL): Chapter 2 Strontium titanate (englanniksi) (pdf)
Wipo Burgundilainen

Wipo tai Wippo Burgundilainen (n. 990 – n. 1048 tai myöhemmin) oli keskiajan kirkonmies ja kirjailija. Hän toimi kappalaisena keisari Konrad II:n hovissa, jonka elämästä hän kirjoitti kronikan. Wipon uskotaan kirjoittaneen ja säveltäneen Victimae paschali laudes -sequentian (sekvenssin), mutta täyttä varmuutta asiasta ei ole.
Sekvenssi Victimae paschali laudes on Suomen evankelis-luterialisen kirkon virsikirjassa numero 87 "Kiitosta nyt uhratkaamme".  Se on suomenettuna Mathias Westhin käsikirjoituksessa 1540-luvulla ja se tuli Virsikirjaan 1583. Virsikirjassa sekvenssin lomassa on virren säkeistöinä  4, 7 ja 9 saksalainen 1100-luvulta peräisin oleva virsi, jonka Jaakko Finno suomensi virsikirjaan 1583. Virren on uudistanut Samppa Asunta 1979. Ruotsin kirkon virsikirjassa sekvenssi on numerolla 464 "Kiitosta nyt laulakaamme - Kristus ylösnousi" Sekvenssin ja virren teksti eroaa hieman Suomen kirkon virsikirjan tekstistä, ja sen on uudelleen suomentanut Pekka Kivekäs 1998. Sekvenssi on myös Helsingin katolisen hiippakunnan laulukirjassa Cantemus latinankielisenä numerolla 114 ja suomeksi numerolla 115 "Pääsiäisen ylistystä veisaa nyt kristikunta". Tekstin on suomenanut Markku Koponen 1984.
Ruotsin kirkon virsikirjan virsi 151 "Tänään Kristus noussut on" pohjautuu myös samaan sekvenssiin. Virren teksti on englantilainen Jane E. Leesonin englanninkielisen käännöksen pohjalta tehty virsi.Sen suomenkielinen käännös on Pekka Kivekkään tekemä vuonna 1998.
Kevin Berry

| Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Maa:   Australia> Miesten uinti. |
| --- | --- | --- | --- |
|  Kultaa | Tokio 1964 | 200 m perhosuinti |  |
|  Pronssia | Tokio 1964 | 4 × 100 m sekauintiviesti |  |
Kevin John Berry (10. huhtikuuta 1945 – 7. joulukuuta 2006) oli australialainen perhosuimari, joka voitti kaksi olympiamitalia 1964 olympialaisissa Tokiossa. Hän rikkoi uransa aikana 12 maailmanennätystä. Uintiuransa jälkeen hän oli töissä The Sydney Morning Heraldilla sekä ABC Sportilla. Barry kuoli 61-vuotiaana kotonaan aivokasvaimeen 7. joulukuuta 2006.
AT&T Stadium

| AT&T Stadium |
| --- | --- |

Rakennuksen tiedot
Sijainti:  Arlington, TX, Yhdysvallat
Avattu:  2009
Kenttä:  Tekonurmi
Kustannukset:  1.3 mrd $
Arkkitehti:  HKS, Inc.
Käyttäjät
 Dallas Cowboys (2009–) AT&T Cotton Bowl Classic (2009–) Super Bowl (2011) 
Katsojakapasiteetti
 80 000–101 000 
Lisää rakennusartikkeleitaArkkitehtuurin teemasivulla
AT&T Stadium (vuosina 2009–2013 Cowboys Stadium) on kupolimallinen, siirrettävällä katolla varustettu urheilustadion Arlingtonissa Texasin osavaltiossa. Rakennus valmistui 29. toukokuuta 2009 ja korvasi vuonna 1971 rakennetun Texas Stadiumin amerikkalaisen jalkapallojoukkueen Dallas Cowboysin kotiareenana.
Stadionin katon keskeltä riippuu 49 m x 22 m kokoinen videonäyttö joka kykenee näyttämään teräväpiirtokuvaa. Tämä teki siitä valmistuessaan maailman suurimman teräväpiirtonäytön.
Stadionilla järjestettiin amerikkalaisen jalkapalloliigan NFL:n kauden 2010-2011 loppuottelu Super Bowl XLV.
Aiheesta muualla

Kuvia tai muita tiedostoja aiheesta AT&T Stadium Wikimedia Commonsissa
http://stadium.dallascowboys.com/ (Arkistoitu – Internet Archive)
Kevin Carter

| Kevin Carter |
| --- | --- |

Henkilötiedot
Syntynyt: 13. syyskuuta 1960 Johannesburg
Kuollut: 27. heinäkuuta 1994 (33 vuotta)
Kansalaisuus:   Etelä-Afrikka
Ammatti:  lehtivalokuvaaja
Muut tiedot
Tunnustukset:  Pulitzer-palkinto
Kevin Carter (13. syyskuuta 1960 Johannesburg – 27. heinäkuuta 1994) oli eteläafrikkalainen lehtivalokuvaaja. Maaliskuussa 1993 Carter otti lähellä Ayodin kylää Etelä-Sudanissa valokuvan nälkää näkevästä pikkutytöstä ja korppikotkasta. Valokuva myytiin The New York Timesille, jossa se julkaistiin 26. maaliskuuta 1993. Sadat huolestuneet lukijat ottivat välittömästi yhteyttä lehteen, koska halusivat tietää selvisikö tyttö. Valokuva julkaistiin useissa sanomalehdissä ympäri maailman.
12. huhtikuuta 1994 New York Timesin ulkomaankuvien päätoimittaja Nancy Buirski soitti Carterille ja ilmoitti tämän voittaneen valokuvallaan Pulitzer-palkinnon. Keskiviikkoiltana 27. heinäkuuta 1994 henkisistä sekä taloudellisista ongelmista kärsinyt Carter teki Braamfonteinspruit-joen rannalla autossaan pakokaasulla itsemurhan.
Walesilaisen rockyhtye Manic Street Preachersin vuoden 1996 albumilla Everything Must Go on myös singlenä julkaistu kappale ”Kevin Carter”. Dan Krauss on ohjannut ja tuottanut Carterin elämästä vuonna 2005 Oscar-ehdokkuuden saaneen dokumentin The Death of Kevin Carter: Casualty of the Bang Bang Club. ”The Bang Bang Club” oli neljän eteläafrikkalaisen valokuvaajan ryhmä, jonka jäsen Carter oli.
Michael McLeod

| Michael McLeod |
| --- | --- |

Henkilötiedot
Syntynyt: 3. helmikuuta 1998 (ikä 27) Mississauga, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  189 cm
Paino:  85 kg
Seura
Seura:  Barys Astana
Sarja:  KHL
Pelinumero:  90
Aik. seurat:  Mississauga Steelheads (OHL) Binghamton Devils (AHL) New Jersey Devils (NHL)
NHL-varaus:  12. varaus, 2016 New Jersey Devils
Michael McLeod (s. 3. helmikuuta 1998 Mississauga, Ontario, Kanada) on kanadalainen jääkiekkoilija, joka pelaa KHL-joukkue Barys Astanassa.
Ura

McLeod pelasi Greater Toronto Hockey Leaguessa Toronto Marlborosin joukkueessa. Vuonna 2014 hän johti joukkueensa OHL Cupin voittoon ja hänet palkittiin OHL:n arvokkaimpana pelaajana Tim Adams Memorial Trophylla.
McLeod varattiin Mississauga Steelheadsiin ensimmäisellä kierroksella viidentenä pelaajana vuoden 2014 OHL:n varaustilaisuudessa. Hän siirtyi joukkueeseen kaudeksi 2014–2015.
Heinäkuussa 2021 McLeod teki Devilsin kanssa kaksivuotisen ja yhteensä 1,95 miljoonan dollarin arvoisen jatkosopimuksen. Tammikuussa 2024 Devils tiedotti McLeodin ja Cal Footen jättäytyvän joukkueen toiminnasta. Molempien olevan epäiltyinä vuonna 2018 tapahtuneeseen seksuaalirikokseen kummankin pelattua Kanadan nuorten maajoukkueessa.
Elokuussa 2024 McLeod siirtyi vuoden mittaisella sopimuksella KHL-joukkue Barys Astanaan.
Käännös suomeksi
Paavo Nurmi Games

| Paavo Nurmi Games |
| --- | --- |

Tyyppi:  Yleisurheilukilpailu
Ajankohta:  kesäkuu
Järjestämistiheys:  Vuosittain
Tapahtumapaikka:  Paavo Nurmen stadion
Paikkakunta:  Turku
Ensimmäisen kerran:  13. kesäkuuta 1957
Järjestäjä:  Turun Urheiluliitto
Kotisivut
Paavo Nurmi Games on Turussa vuosittain järjestettävä yleisurheilutapahtuma. Turun Urheiluliitto järjesti ensimmäiset Paavo Nurmen kisat turkulaisen suurjuoksijan Paavo Nurmen 60-vuotissyntymäpäivälahjaksi 13. kesäkuuta 1957. Perinne on siitä lähtien jatkunut lähes katkeamattomana ja tapahtuma on joka kesä ollut yksi Turun urheilupuiston päätapahtumista. Turun urheilupuiston pääareena nimettiin kesäkuussa 1997 Paavo Nurmen stadioniksi osana Nurmen 100-vuotisjuhlavuoden tapahtumia. Tapahtuma on osa myös laajempaa urheilutapahtumien Paavo Nurmi -viikkoa. Nykyisin tapahtuman järjestelyistä vastaavat Turun Urheiluliitto, TuTo ja Turun Weikot yhteistyössä kesällä 2013 perustetun Paavo Nurmi Turku Oy:n kanssa.
Paavo Nurmi Turku Oy

Vuonna 2013 perustettiin Paavo Nurmi Turku Oy, jonka tehtävänä on säilyttää Paavo Nurmen kulttuuri- ja urheiluperintöä monipuolisella ja kiinnostavalla tavalla. Uuden yhtiön omistavat paikalliset urheiluseurat, Suomen Urheiluliitto Oy, Turun kaupunki ja Paavo Nurmen poika Matti Nurmi. Yhtiön tavoitteena on rakentaa Paavo Nurmi Gamesista maailmanlaajuisesti kilpailukykyinen tapahtumakokonaisuus. Kunnianhimoisena tavoitteena on nostaa vuonna 2017 uudistuva Paavo Nurmi Games kansainväliseen IAAF:n Timanttiliiga -sarjaan. Syksyllä 2013 tavoitteesta toteutui ensimmäinen askel, kun Euroopan yleisurheiluliitto nosti vuoden 2014 kisatapahtuman osaksi liiton korkeimpaa EA Premium Permit Meeting -sarjaa.
IAAF:n kilpailurankingin perusteella Paavo Nurmi Games oli vuonna 2015 34. paras yksipäiväinen tai kutsukilpailu maailmassa. Pisteitä rankingissa jaetaan saavutettujen tulosten, osallistujien tason ja maailmanennätysten perusteella.
Aiheesta muualla

Paavo Nurmi Games
Paavo Nurmen kisojen tulokset 1957–2022
Paavo Nurmen kisojen tulokset 2022
Tarrantin piirikunta

Tarrantin piirikunta (engl. Tarrant County) on Yhdysvaltojen Texasin osavaltiossa sijaitseva piirikunta. Sen väkiluku oli 2 110 640 vuonna 2020. Piirikunnan hallintokeskus on Fort Worthin kaupunki. Piirikunta on perustettu vuonna 1849.
Väestö

Vuonna 2020 Tarrantin piirikunnan 2 110 640 asukkaasta valkoisia oli 72,6 %, mustia 17,9 %, aasialaisia 5,8 % ja alkuperäisasukkaita 0,9 %. Vuonna 2019 29,0 % asukkaista puhui kotonaan jotain muuta kieltä kuin englantia ja 16,1 % asukkaista oli syntynyt ulkomailla.
Kuvia piirikunnasta

Tarrantin piirikunnan oikeustalo.
Fort Worthin kaupunkia.
Aiheesta muualla

Kuvia tai muita tiedostoja aiheesta Tarrantin piirikunta Wikimedia Commonsissa
Pulsar (yritys)

Pulsar on lämpökuvauslaitteiden ja digitaalisten pimeänäkölaitteiden valmistaja. Siviilikäyttöön tarkoitettuja laitteita kuten lämpökameroita ja pimeänäkölaitteita käytetään metsästyksessä, pelastustoiminnassa ja luontokuvauksessa.
Pulsar on osa Yukon Advanced Optics Worldwide -konsernia. Yrityksen tuotanto tapahtuu Latviassa sijaitsevassa tuotantolaitoksessa, joka on yksi konsernin keskeisistä tuotantoyksiköistä.
Daniel Sprong

| Daniel Sprong |
| --- | --- |

Henkilötiedot
Syntynyt: 17. maaliskuuta 1997 (ikä 27) Amsterdam, Alankomaat
Kansalaisuus:   Alankomaat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  82 kg
Seura
Seura:  New Jersey Devils
Sarja:  NHL
Pelinumero:  10
Pelaajaura
Pääsarjaura:  2015–
Aik. seurat:  Charlottetown Islanders (QMJHL) Pittsburgh Penguins (NHL) WBS Penguins (AHL) Anaheim Ducks (NHL) San Diego Gulls (AHL) Washington Capitals (NHL) Detroit Red Wings (NHL) Vancouver Canucks (NHL) Seattle Kraken (NHL)
NHL-varaus:  46. varaus, 2015 Pittsburgh Penguins
Daniel Sprong (s. 17. maaliskuuta 1997 Amsterdam, Alankomaat) on alankomaalainen jääkiekkoilija, joka pelaa NHL-seura New Jersey Devilsissä. NHL-joukkue Pittsburgh Penguins varasi Sprongin toisella kierroksella 46. pelaajana vuonna 2015. Eliteprospects.com -sivuston Curtis Joen mukaan hänen vahvuuksiinsa kuuluu maalintekotaidot, luistelu, luovuus, syöttäminen, kiekonhallinta, kahden suunnan pelaaminen ja työteliäisyys. Sprongilla on kuitenkin kokonaisvaltaisesti kehitettävää kaikilla osa-alueilla. Hän laukoo oikealta.
Sprong on kaikkien aikojen ensimmäinen NHL:ään varattu ja NHL:ssä pelannut alankomaalaispelaaja. Häntä aiemmin NHL:ssä on pelannut alankomaalaissyntyisistä pelaajista vain Ed Kea.
Muuta

Sprongin isä Hannie pelasi omalla urallaan puolustajana Alankomaiden pääsarjatasolla.
Sprong on kieltäytynyt edustamasta Alankomaiden jääkiekkomaajoukkuetta jotta voisi helpommin edustaa Kanadaa. Hänelle ei hakemuksesta huolimatta ole kuitenkaan myönnetty Kanadan kansalaisuutta.
Dallasin kansainvälinen lentoasema

Dallas-Fort Worthin kansainvälinen lentoasema (engl. Dallas/Fort Worth International Airport) (IATA: DFW, ICAO: KDFW) on lentoasema Dallasissa, Texasin osavaltiossa. Vuonna 2019 se oli Yhdysvaltain neljänneksi vilkkain lentoasema ja 10. vilkkain koko maailmassa.
Vuonna 2007 Dallasin lentoaseman kautta kulki 59 784 876 matkustajaa. Suurin lentoasemaa käyttävä lentoyhtiö on Envoy Air (entinen American Eagle Airlines). Dallasin lentoasemalta lennetään matkustajalentoja 129 eri kohteeseen. Lisäksi asemalta lennetään myös rahtilentoja.
Dallasin lentoasemalla on käytössä seitsemän kiitotietä, joista viisi on keskenään samansuuntaisia. Lentoaseman pysäköintihallissa on 8 100 autopaikkaa. Lennonjohtotorneja on kolme.
Kansainvälinen terminaali D
Lentoyhtiöt

Air Canada Jazz
AirTran Airways
Alaska Airlines
American Airlines
Envoy Air (entinen American Eagle Airlines)
British Airways
Continental Airlines
Continental Express
Delta Air Lines
Delta Connection
Finnair
Frontier Airlines
KLM
Korean Air
Lufthansa
Qantas
Spirit Airlines
Sun Country Airlines
Grupo TACA
United Airlines
United Express
US Airways
US Airways Express
Virgin America
Aiheesta muualla

Kuvia tai muita tiedostoja aiheesta Dallasin kansainvälinen lentoasema Wikimedia Commonsissa
Lentoaseman kotisivu (englanniksi)
Dallasin kansainvälinen lentoasema (Form 5010 PDF) (englanniksi)
Rush Hour 2

| Rush Hour 2 |
| --- | --- |
 Elokuvan juliste.
Ohjaaja:  Brett Ratner
Käsikirjoittaja:  Jeff Nathanson
Tuottaja:  Roger Birnbaum   Jonathan Glickman   Arthur Sarkissian   Jay Stern
Säveltäjä:  Lalo Schifrin
Kuvaaja:  Matthew F. Leonetti
Leikkaaja:  Mark Helfrich   Robert K. Lambert
Lavastaja:  Terence Marsh
Pääosat:  Jackie Chan   Chris Tucker   John Lone Alan King Roselyn Sánchez Harris Yulin Zhang Ziyi
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  InterCom Netflix
Ensi-ilta:   3. elokuuta 2001    9. marraskuuta 2001
Kesto:  90 minuuttia
Alkuperäiskieli:  englanti, kantoninkiina, mandariinikiina
Budjetti:  90 000 000 $
Tuotto:  347 325 802 $
Edeltäjä:  Rush Hour – Rankka pari
Seuraaja:  Rush Hour 3
Aiheesta muualla
IMDb 
Elonet
AllMovie
Infobox OKNimi-testi OK: 
Rush Hour 2 on Brett Ratnerin ohjaama yhdysvaltalainen kungfu-henkinen toimintakomedia vuodelta 2001. Se on jatkoa elokuvalle Rush Hour – Rankka pari. Seuraava jatko-osa Rush Hour 3 sai ensi-iltansa vuonna 2007.
Juoni

Ystävänsä, rikoskomisario Leen (Jackie Chan) luo lomalle Hongkongiin matkannut Carter (Chris Tucker) haluaisi tosissaan nauttia kaupungin viihdytyksistä, mutta Yhdysvaltain lähetystöön tehty pommi-isku sotkee suunnitelmat. Iskusta epäilyn rikollispomon Tanin huvijahdilla seuraavat tapahtumat johtavat Carterin käskemiseen kotiin Los Angelesiin. Myös jutusta irrotettu Lee seuraa ystäväänsä Yhdysvaltoihin, jossa he kohtaavat Salaisen palvelun agentin Molinan. Paljastuu Hongkongin tapahtumien, jahdilla olleen miljonäärin ja yhdysvaltalaisten rahanväärentäjien välinen yhteys. Myös pahis Hu Li (Zhang Ziyi) sotkeutuu kuvioihin. Lopuksi Lee ja Carter päätyvät Las Vegasin Red Dragon -kasinolle, jossa myös loppuratkaisut tapahtuvat.
Näyttelijät

| 0 | 1 | 2 |
| --- | --- | --- |
|  Jackie Chan   | … |   Lee   |
|  Chris Tucker   | … |   James Carter   |
|  John Lone   | … |   Ricky Tan   |
|  Zhang Ziyi   | … |   Hu Li   |
|  Roselyn Sanchez   | … |   Isabella Molina   |
|  Harris Yulin   | … |   Agentti Sterling   |
|  Alan King   | … |   Steven Reign   |
|  Kenneth Tsang   | … |   Kapteeni Chin   |
Vastaanotto

Ilta-Sanomissa Timo Kuismin haukkui elokuvan laskelmoiduksi jatko-osaksi, Tuckerin raivostuttavalla naamanvääntelyllä höystetyksi dialogitykitykseksi sekä väsähtäneeksi ja tasapaksuksi mekastukseksi. Hän antoi sille yhden tähden viidestä..
Aiheesta muualla

Rush Hour 2 Internet Movie Databasessa (englanniksi)
Rush Hour 2 Elonet. (suomeksi)
Rush Hour – Rankka pari (1998)
Rush Hour 2 (2001)
Rush Hour 3 (2007)
Kalapääträsket

| Kalapääträsket |
| --- | --- |
Valtiot:  Suomi
Maakunnat:  Pohjanmaa
Kunnat:  Vöyri
Koordinaatit:  63°10′16″N, 22°23′46″E
Vesistöalue ja valuma-alueen tietoja
Päävesistöalue:  Oravaistenjoen vesistö (43)
Järvinumero:  43.007.1.001
Mittaustietoja
Pinnankorkeus:  35,4 m 
Rantaviiva:  10,86 km 
Pinta-ala:  0,78 km² 
  [ ohje ]  
Kalapääträsket on noin seitsemän kilometriä Vöyrin kuntakeskuksesta koilliseen sijaitseva järvi Pohjanmaalla. Sen pinta-ala on noin 78 hehtaaria. Etäisyys Vaasasta on 40 kilometriä itään.